Kundasang

Kundasang atau kadangkala dikenali sebagai Pekan Kundasang merupakan sebuah pekan kecil yang paling hampir dengan Gunung Kinabalu dan berjiran dengan Pekan Nabalu. Ia terletak hanya 6 km dari Taman Negara Kinabalu. Cuaca yang segar serta pemandangan yang indah menjadi alasan utama ramai pelancong datang berkunjung ke Kundasang.

Pertanian merupakan sumber pendapatan yang utama kepada penduduk di sini. Tidak hairanlah Kundasang merupakan pusat membeli belah sayur-sayuran yang sangat terkenal di daerah ini. Manakala pelancongan menjadi sumber pendapatan kedua terpenting bagi penduduk di Kundasang.

Demografi 
Majoriti penduduk Kundasang adalah terdiri daripada suku kaum Dusun, Sungai, Bajau, Cina, namun terdapat juga sebilangan daripada pendatang Indonesia yang terdiri daripada Bugis, Tator, Timor, Jawa, yang mana telah menjadi sebahagian kecil daripada  penyumbang bagi menggerakkan ekonomi di sekitar Kundasang, terutamanya di dalam sektor pertanian. Walaupun hanya sebuah pekan kecil, Kundasang juga menyediakan kemudahan seperti hotel, motel, chalet dan homestay bagi memberi keselesaan kepada pelancong.

Pecahan kampung 
Terdapat beberapa buah pecahan kecil kampung yang terdapat di Kundasang di antaranya ;
 Pekan Kundasang
 Lembah Permai
 Cinta Mata
 Kouluan
 Masilou
 Menteki
 Bambangan
 Desa Aman
 Kinasaraban
 Bundu Tuhan
 Dumpiring
 Desa Sunyi (Kundasang Lama)
 Mohimboyon
 Nosorob
 Pinousok
 Giman
 Sinisian
 Ratau
 Keranaan
 Kituntul

Rujukan

Pekan di Sabah